D gma-s n Muḥend-Ameẓyan, seg wasmi yeffeɣ tamurt ur d-yebrin, ijaḥ, xas yemma-s tezza tasa-s fell-as, ur tumin yedder armi d asmi d-yusa. Asmi d-yuɣal ɣer tmurt icebba-as Ṛebbi kullec deg-s ibeddel, yerna d tidet kullec ibeddel, ula d imdanen beddlen. D acu kan, seg wasmi i iruḥ yettaru-as Muḥend-Ameẓyan tibratin, yeqqar-as akk ayen i iḍerrun deg taddart ama d tamecṭuḥt ama d tameqqrant.